Diari Oficial de la Generalitat Valenciana


Sumari del DOGV 2262, del 09-05-1994 (1994/831337)

ORDRE de 25 d'abril de 1994, de la Conselleria d'Agricultura, Pesca i Alimentació, per la qual s'estableixen les dimensions mínima i màxima de les explotacions agràries preferents en diversos aprofitaments agrícoles i ramaders.
-----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/04/25/(2)/dof/vci/html**

### Dades del document

Número de DOGV
:   2262

Data del DOGV
:   09-05-1994

Secció del DOGV
:   DISPOSICIONS GENERALS

Número del document
:   1994/831337


Data del document
:   25-04-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 25 d'abril de 1994, de la Conselleria d'Agricultura, Pesca i Alimentació, per la qual s'estableixen les dimensions mínima i màxima de les explotacions agràries preferents en diversos aprofitaments agrícoles i ramaders. [94/2907]  
Per a completar l'aplicació del Decret 31/1994, de 8 febrer, del Consell de la Generalitat Valenciana, cal establir, d'acord amb el que s'indica en l'article cinqué del decret esmentat, quines són les dimensions concretes mínima i màxima, tant en explotacions individuals com en associatives, segons el tipus de conreu o ramat que integre l'explotació.  
Per l'Ordre de 7 de març de 1994, de la Conselleria d'Agricultura, Pesca i Alimentació, per la qual es convocaven determinades ajudes per a explotacions agràries preferents, s'establiren les dites dimensions en explotacions citrícoles i fructícoles, a les quals es dirigien fonamentalment les ajudes.  
Cal, per tant, completar aquella llista de dimensions mínimes i màximes pel que fa a la resta de conreus i aprofitaments ramaders amb importància en la Comunitat Valenciana, llista que és, així mateix, necessària per a determinar les dimensions corresponents en les explotacions mixtes, és a dir, no especialitzades en un sol conreu o dedicades a una única producció ramadera.  
Per això, i fent ús de les facultats que tinc atribuïdes,  
ORDENE:  
Article primer  
Les dimensions mínima i màxima, expressades en hectàrees, entre les quals haurà d'estar compresa la base territorial de les explotacions agrícoles per a ser considerades preferents, en els principals conreus de la Comunitat Valenciana, seran les següents:  
 Individuals Associatives  
Conreu Mín Màx. Mín. Màx.  
Cítrics 6 12 12 25  
Fruiters regadiu  
(incl. raïm taula i ametler reg.) 5 10 10 20  
Nesprer i cirerer 3 6 6 12  
Fruiters secà  
(incl. raïm de taula) 8 16 16 32  
Ametler secà 25 50 50 100  
Hortalisses aire lliure (incl. creïlla) 3,5 7 7 14   
Hortalisses en túnel plàstic 1,5 3 3 6  
Flors i pl. ornam. (aire lliure) 1,5 3 3 6  
Hivernacles fixos 0,75 1,5 1,5 3  
Arròs 12 24 24 48  
Cotó 8 16 16 32  
Herbacis extensius secà   
(cereal, llegumin., girasol) 00 773 922 280  
Herbacis extensius regadiu  
(cereal, farratges) 25 50 50 100  
Oliverar 45 90 90 180  
Vinya vinificació 30 60 60 120  
Article segon  
Les dimensions mínima i màxima, expressades en nombre de caps si no s'especifica una altra unitat de mesura, que poden tenir les explotacions ramaderes individuals per a ser considerades preferents seran les següents:  
 Individuals  
Mín. Màx.  
Oví-cabrum carn 250 1.000  
Corders d'engreix (places) 750 2.500  
Cabrum lleter 150 700  
Vaques de carn 45 150  
Vaques de llet 30 120  
Vedells engreix (venuts/anys) 125 800  
Porcí-mares (cicle tancat) 60 200   
Porcí d'engreix (places) 700 2.000  
Conills (places) 250 750  
Pollastres carn (places) 15.000 70.000  
Aus posta (places) 10.000 80.000   
Apicultura (ruscs) 350 1.000  
Equids-egües 15 45  
Equids engreix (places) 100 500  
Article tercer  
Les dimensions que han de tenir les explotacions ramaderes associatives per a ser considerades preferents es determinaran amb una regla similar a la que estableix l'article 8.2 del Decret 31/1994 per a les explotacions preferents especials. Per tant, les dimensions mínima i màxima d'aquestes explotacions associatives es calcularan multiplicant les corresponents dimensions de les explotacions ramaderes individuals que estableix l'article anterior, pel nombre de ramaders socis de l'explotació que reunisquen les condicions de qualificació i altres a què fa referència l'article sisé del Decret 31/1994, com també la condició d'agricultor a títol principal.  
Article quart  
En les explotacions mixtes que integren diversos conreus i/o aprofitaments ramaders, el càlcul dels corresponents llindars de dimensió es realitzarà a partir de les equivalències entre superfícies de diferents conreus i caps de ramat que es dedueix de la primera columna de les taules incloses en els articles primer i segon d'aquesta ordre. Es a dir, en aquestes explotacions mixtes es calcularà una {REF dimensió equivalent} a la superfície de cítrics, que s'obtindrà multiplicant per 1,2 les hectàrees de fruiters de regadiu, per 2 les de nesprer o cirerer, per 0,24 les d'ametler en secà, per 0,024 el nombre de caps de ramat oví-cabrum de carn, etc. Perquè una explotació mixta siga reconeguda com a preferent, la seua {REF dimensió equivalent} calculada d'aquesta manera haurà d'estar compresa entre les dimensions mínima i màxima establertes per a les superfícies de cítrics.  
DISPOSICIÓ TRANSITÒRIA  
A les explotacions la dimensió actual de les quals no arribe a les dimensions mínimes assenyalades en els articles anteriors, pero que superen la meitat d'aquestes i presenten un pla viable de creixement de la base territorial o de la dimensió ramadera que els permeta arribar-hi en un termini màxim de quatre anys, se'ls podran concedir les ajudes que es convoquen per a explotacions agràries preferents, amb la condició de compliment del dit pla.  
DISPOSICIONS FINALS  
Primera  
Es faculta la Direcció General d'Estructures Agràries i Desenvolupament Rural perquè puga dictar les disposicions que siguen necessàries per al desenvolupament d'aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 25 d'abril de 1994  
El conseller d'Agricultura, Pesca i Alimentació,  
JOSEP MARIA COLL I COMIN


Còpia Permalink ELI